બાળકોને આજકાલ થીમ પ્રમાણે ડિઝાઇન કરેલો રૂમ પસંદ પડે છે, પણ એક વાત યાદ રાખવી જરૂરી છે કે આજે પસંદ કરેલી થીમ આવતી કાલે જૂની થઈ જશે. છ-આઠ મહિનામાં આ થીમ બાળકોને જોવી પણ નહીં ગમે. હૅના મૉન્ટાના ટીનેજ છોકરીઓની હૉટ ફેવરિટ છે, જ્યારે ડોરા નાની બાળકીઓમાં વધુ ફેમસ છે. ટીનેજર છોકરાઓ મૅન્ચેસ્ટર યુનાઇટેડ થીમની પસંદગી કરે છે તો નાના છોકરાઓમાં બેન૧૦ અને સ્પાઇડરમૅન જેવાં પાત્રો વધુ લોકપ્રિય છે. થીમની વાત આવે ત્યારે તમારે કૉમ્પ્રોમાઇઝ કરવાની તૈયારી રાખવી જરૂરી છે. તમે તમારાં બાળકોની અવાસ્તવિક વાત માનવા તૈયાર ન હો તો વચલો માર્ગ કાઢવો.